b'\n_START_ARTICLE_\nAle\xc5\xa1 Jelenko\n_START_SECTION_\n\xc5\xbdivljenjepis\n_START_PARAGRAPH_\nJelenko je bil leta 1986 rojen v Celju, do svojega 26 leta je \xc5\xbeivel in ustvarjal v Slovenskih Konjicah, sedaj pa prebiva v Lo\xc4\x8dah. Leta 2011 je kon\xc4\x8dal magisterij iz managementa na Mednarodni fakulteti za dru\xc5\xbebene in poslovne \xc5\xa1tudije. Bil je predsednik lokalnega Mladega foruma in ZA, predsednik Dru\xc5\xa1tva za kulturo, \xc5\xa1port in razvoj LOGICUM Slovenske Konjice, ustanovil in vodil je futsal klub FSK Konjice v Medob\xc4\x8dinski ligi malega nogometa ter bil vodja ekipe Keblja U18 v dr\xc5\xbeavni futsal ligi, s katerim je osvojil kon\xc4\x8dno 3. mesto. _NEWLINE_Najbolj prepoznaven pa je na kulturnem podro\xc4\x8dju, kjer se \xc5\xbee dolga leta ukvarja s pisanjem poezije in proze ter fotografijo. Do sedaj je izdal tri pesni\xc5\xa1ke zbirke ter strokovno knjigo. Na literarnih nate\xc4\x8dajih dosega vidne uspehe. Svoja dela pa objavlja tudi v literarnih revijah. Nekaj njegovih pesmi je prevedenih v gr\xc5\xa1\xc4\x8dino, hrva\xc5\xa1\xc4\x8dino, srb\xc5\xa1\xc4\x8dino, italijan\xc5\xa1\xc4\x8dino in nem\xc5\xa1\xc4\x8dino. Je idejni vodja literarnega festivala Spirala, ki se odvija v Slovenskih Konjicah in urednik istoimenske literarne revije, ki izhaja pod okriljem Splo\xc5\xa1ne knji\xc5\xbenice Slovenske Konjice. Od leta 2017 je podro\xc4\x8dni urednik pri zalo\xc5\xbebi Kulturni center Maribor.'